Kristiina Tõnnisson

Kristiina Tõnnisson (sündinud 15. mail 1976) on eesti sotsiaalteadlane.

Ta lõpetas 1994. aastal Tartu 3. Keskkooli ja 1997. aastal Tartu Ülikooli sotsiaalteaduskonnas avaliku halduse eriala, sai magistrikraadi juhtimises New Yorgi Ülikoolist ning on kaitsnud doktorikraadi Tartu Ülikoolis. 

Ta oli esimene Teaduse ja Kultuuri Sihtasutuse Domus Dorpatensis tegevjuht (praegu nõukogu esimees), samuti viimane Tartu Ülikooli Euroopa Kolledži direktor. Alates 2016. aastast on Tõnnisson Tartu Ülikooli Johan Skytte poliitikauuringute instituudi direktor. 

Ta on uurinud avalike organisatsioonide juhtimist üleminekuühiskondades.

Kristiina Tõnnisson kuulub alates aastast 2018 erakonda Eesti 200. Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 312 häält ning ei osutunud valituks.

Tunnustus
2015 Tartu Ülikooli aumärk
2017 Kodanikupäeva aumärk

Viited

Välislingid 
 

Eesti sotsiaalteadlased
Erakond Eesti 200 poliitikud
Tartu Ülikooli sotsiaalteaduskonna vilistlased
Sündinud 1976